Οδόφραγμα στο ZAD της Notre-Dame-des-Landes. Το πανό γράφει: ΕΝΑΝΤΙΑ ΣΤΟ ΑΕΡΟΔΡΟΜΙΟ ΚΑΙ ΤΟΝ ΚΟΣΜΟ ΤΟΥ
Μία από τις πολλές κατασκευές που έχουν ανεγερθεί στους δρόμους που διασχίζουν το ZAD της Notre-Dame-des-Landes. Το συγκεκριμένο εξυπηρετεί ως πύργος παρατήρησης για τυχόν επιδρομές της αστυνομίας.
Η έκφραση **Ζώνη Προς Υπεράσπιση** ή *ZAD* (Γαλλικά: *zone à défendre*) είναι ένας γαλλικός νεολογισμός που αναφέρεται στη μαχητική κατάληψη ή την αναρχική κομμούνα που έχει ως στόχο τη φυσική παρεμπόδιση κάποιου έργου ανάπτυξης. Τα ZAD οργανώνονται συγκεκριμένα σε περιοχές με οικολογική ή γεωργική διάσταση, με χαρακτηριστικό παράδειγμα το μόνιμο χωριό αποκλεισμού ενάντια στην κατασκευή του αεροδρομίου στη Notre-Dame-des-Landes. Παρ' όλα αυτά, όμως, το όνομα έχει χρησιμοποιηθεί και για καταλήψεις σε αστικές περιοχές, όπως στη Ρουέν. Ένα από τα πρώτα συνθήματα του κινήματος ήταν «ZAD παντού» και παρόλο που δεν υπάρχουν επίσημες μορφές, εκτιμάται ότι στις αρχές του 2016 υπήρχαν κάπου ανάμεσα σε 10 με 15 ZAD σε όλη τη Γαλλία.

Ετυμολογία
----------

Το ακρωνύμιο "ZAD" είναι μια παράφραση του όρου Αναβληθείσα Ζώνη Ανάπτυξης (Γαλλικά: "zone d'aménagement différé"). Το 2015, ο όρος "Zadist" εισήχθη στην έκδοση του λεξικού Le Petit Robert για το 2016 ως «μαχητής κάποιας κατάληψης ZAD ενάντια σε κάποιο προτεινόμενο σχέδιο ανάπτυξης βλαβερό για το περιβάλλον.»

Ιστορία
-------

Ο όρος εμφανίστηκε αρχικά τη δεκαετία του 2010 στη Γαλλία και έγινε δημοφιλής κατά τη διάρκεια της εναντίωσης στην κατασκευή αεροδρομίου στην Notre-Dame-des-Landes, βόρεια της Nantes. Το κίνημα των ZAD έχει τις ρίζες του στην αμφισβήτηση μεγάλων έργων υποδομών, την υπεράσπιση του περιβάλλοντος και του δικαιώματος των γηγενών να αποφασίζουν για το μέλλον της γης τους (με αντίτιμο, αν χρειαστεί, τη σύγκρουση με την κρατική εξουσία) και παράλληλα την απόρριψη της Καπιταλιστικής οικονομίας. Στη Γαλλία, οι πιο διάσημοι πρόγονοι του κινήματος των ZAD είναι η μάχη του Larzac (1971-1981), οι διαδηλώσεις ενάντια στην κατασκευή πυρηνικού εργοστασίου στο Creys-Malville, στην Isère (1977), και στο Plogoff τις δεκαετίες των '70 και '80.

Τα ZAD έχουν πολλαπλασιαστεί στη Γαλλία έπειτα από την αποτυχημένη προσπάθεια έξωσης της κομμούνας στη Notre-Dame-des-Landes το φθινόπωρο του 2012. Ένα από τα πρώτα ZAD που σχηματίστηκαν μετά το γεγονός αυτό ήταν το ZAD στη φάρμα Bouillons, κοντά στη Ρουέν, μια κατάληψη από την ομάδα Auchan ενάντια στο σχέδιο ακινήτων που ξεκίνησε το χειμώνα του 2012. Πέρα από το ZAD στη Notre-Dame-des-Landes, οι πιο γνωστές περιπτώσεις είναι αυτές ενάντια στο σχέδιο ανέγερσης του φράγματος Sivens στον ποταμό Tarn και στα Center Parks του δάσους του Chambaran στην Isère.

Παραπομπές
----------

1. ↑   "A ZAD born in the fields near Agen", Reporterre, December 16, 2014
2. ↑   "A day on urban Zad Rouen - evicted Friday morning", Reporterre, 7 November 2014
3. ↑  "Zones to Defend: developers face a new constraint", www.lagazettedescommunes.com, 3 February 2016
4. ↑   "How the word "Zadist" was built in the current language", Le Figaro, 7 February 2015
5. ↑  Le Petit Robert 2016
6. ↑   "The country slingshots against the "unnecessary" projects", Le Monde, 30 June 2013
7. ↑   "Notre-Dame-des-Landes is not the Larzac (even if it looks like)", Rue89, 17 November 2012
8. ↑   "Notre-Dame-des-Landes dream of a solution to the Plogoff", L'OBS, 3 August 2013
9. ↑   "In ZAD to another overview of environmental conflicts", 24 October 2015
10. ↑   "The militants of Notre-Dame-des-Landes are trying to spread their movement", 10 May 2013
11. ↑   "Notre-Dame-des-Landes inspired other protests", The Cross, 2 August 2013